Цъæхилты Йахйа
Цъæхилты Мустафайы фырт Йахйа (; райгуырдис 1920 азы, Турчы — амардис 2004 азы) уыдис ирон поэт.

Цардафыст 
Йахйа райгуырдис Турчы, Бозат, зæгъгæ, уыцы хъæуы. Йæ фыдæлтæ алыгъдысты Ламардонæй 1864 азы. Лæппуйы фыд Мустафа къорд азы фæцардис Бруты, уыдис молло. Йахйа бакастис Бозаты хъæуы æртæкъласон скъолайы, стæй та Хъарсы иуæндæсазон скъолайы. 1941 азы йæм фæсидтысты æфсадмæ, ссис афицер. Уый фæстæ 30 азы дæргъы уыдис паддзахадон куысты. Амардис 2004 азы.

Йахйайы æмдзæвгæтæ хицæн чиныгæй рацыдысты 1995 азы Дзæуджыхъæуы.

Йахйайы æмдзæвгæ 

Мах дæр уыдыстæм

Мах дæр уыдыстæм
Кавказаг,
Мадæй, фыдæй, фыдыфыдæй.
Мах дæр уыдыстæм
Ахъаззаг,
Æгъдауæй, кондæй,
Уындæй.
Мах дæр уыдыстæм
Ирон,
Цухъхъайæ, бæрцæй,
Хæдонæй.
Цухъхъа нал дарæм,
Куырæт дæр,
Фæцух стæм
Не ’взагæй дæр.
Цы ма ис амæй
Риссагдæр?..
Уæддæр
Нæма æрцыди
Нæ уарзондзинады
Кæрон...

Æддаг æрмæг 
 Турчы ирæтты культурон-хæрзаудæн фонд «Алан» / Цъæхилты Йахйа

Фиппаинæгтæ 

Ирон поэттæ
Турчы поэттæ
Йахйа
Турчы ирæттæ
Хъарсы провинцийы чи райгуырдис, уыдон